
Anexa nr. 2 la HCL ......................
DRAFT
CONTRACT DE COMODAT

I. PĂRȚILE CONTRACTANTE:

1.1 COMUNA MARACINENI adresa Strada Principala nr. 274 A, telefon/fax 0248 278 893, cod fiscal 4122582, cont trezorerie RO 18TREZ24A650402560402X reprezentata prin Dascalu Nicolae Liviu, funcția PRIMAR în calitate de COMODANT, pe de o parte 

și

1.2 CENTRUL MEDICAL DE PERMANENTA MARACINENI, reprezentat prin dr...................................., medic coordonator al centrului de permanenta, cu sediul in comuna Maracineni, sat Argeselu, nr. 374B, judetul Arges, in calitate de COMODATAR, pe de alta parte,
Au convenit să încheie prezentul contract de comodat, cu respectarea prevederilor art.861 alin. 3 si a art. 874 din Legea nr. 287/2009, privind Codul Civil, republicata, a prevederilor art. 108, si ale art 349-353 din O.U.G. nr. 57/2019 privind Codul administrativ, cu modificarile si completarile ulterioare, a prevederilor art. 6 alin. (1) lit. a) din Legea nr. 263/2004 privind asigurarea continuitatii asistentei medicale primare prin centrele de permanenta precum si a prevederilor HCL nr...............................
II. OBIECTUL CONTRACTULUI:

2.1 Obiectul contractului îl constituie folosinta gratuita de catre comodatar a spatiilor in suprafata totala de 33,38 mp, din care: 10.82 mp cabinet consultatii, 11.28 mp spatiu odihna-camera de garda, 11.28 mp spatiu de odihna, cu acces holuri, grupuri sanitare, scara si sala de asteptare comuna, suprafete ce se afla in imobilul Dispensar Uman aflat in domeniul public al comunei Maracineni, in calitate de comodant si pe care comodantul se obliga sa le foloseasca pentru asigurarea continuitatii asistentei medicale primare.
Se anexeaza prezentului contract Schita Releveu-Parter si Etaj Dispensar Uman sat Argeselu, precum si dotarile existente in spatiile de folosinta (conform listelor de inventar).
III. OBLIGAȚIILE PĂRȚILOR:

3.1 Obligațiile Comodantului:

· Să predea comodatarului spre folosință gratuita spatiile ce fac obiectul prezentului contract, pe baza procesului verbal de predare primire;

· Sa verifice modul in care sunt respectate conditiile de folosinta stabilite prin actul de dare in folosinta gratuita si prin lege;

· Sa asigure finantarea cheltuielilor cu reparatiile curente, cu intretinerea si curatenia spatiilor acordate in folosinta gratuita, precum si cele aferente utilitatilor;

· Sa solicite incetarea folosintei gratuite si restituirea bunului, atunci cand interesul public legitim o impune.
3.2 Obligațiile Comodatarului:

· Să foloseasca bunul potrivit destinatiei in vederea careia i-a fost acordata folosinta gratuita;
· Sa prezinte, anual, comodantului rapoarte privind activitatea de utilitate publica desfasurata, gradul de implementare la nivelul colectivitatii, precum si prognoze si strategii pentru perioada urmatoare;

· Sa permita accesul comodantului pentru efectuarea controlului asupra bunurilor;

· Sa nu modifice bunul, in parte ori in integralitatea lui;

· La incetarea folosintei gratuite, sa restituie bunul in starea in care l-a primit, in afara de ceea ce a pierit sau s-a deteriorat din cauza vechimii, si liber de orice sarcini.
· Folosinta dobandita in baza Hotararii Consiliului Local nu poate fi transmisa nici oneros si nici cu titlu gratuit, unei alte persoane.

· Titularul dreptului de folosinta gratuita are obligatia de a informa comodantul cu privire la orice tulburare adusa dreptului de proprietate publica, precum si la existenta unor cauze sau iminenta producerii unor evenimente de natura sa conduca la imposibilitatea exploatarii bunului.
IV. DURATA CONTRACTULUI:

4.1  Părțile au convenit să încheie prezentul contract de împrumut de folosință pe o  perioadă de 10 ani, incepand cu data de ..................... pana la data de ...............
4.2 Contractul se prelungeste de drept, in aceleasi conditii si pentru aceeasi perioada, daca niciuna dintre parti nu isi manifesta expres si in scris intentia de a inceta contractul cu cel putin 60 de zile inainte de data expirarii termenului pentru care s-a incheiat.

 4.3 Predarea bunului prevazut la punctul 2.1 va avea loc pe baza de proces verbal de predare primire, care se va incheia in termen de 5 zile de la data intrarii in vigoare a prezentului contract.
4.4 Executarea contractului va incepe de la data procesului verbal de predare-primire.

V. RESTITUIREA BUNULUI

5.1 Comodatarul va restitui bunul la termenul stabilit de parti prin contract, in starea in care a fost primit, cu eventualele imbunatatiri efectuate pe durata desfasurarii prezentului contract, liber de orice sarcini, fara a putea pretinde contravaloarea imbunatatirilor.

VI. ÎNCETAREA CONTRACTULUI DE COMODAT:

6.1 Raporturile contractuale inceteaza la data stabilita prin prezentul contract sau prin acordul partilor, prin restituirea bunurilor in starea in care au fost primite.

6.2 Prezentul contract încetează de plin drept, fără a mai fi necesară intervenția instanțelor judecătorești, în cazul în care una dintre părți:

· Isi incalca una din obligatiile sale, dupa ce a fost avertizata, printr-o notificare scrisa, de catre cealalta parte, ca o noua nerespectare a acestora va duce la rezilierea contractului;
· În termen de 15 zile de la data primirii notificării prin care i s-a adus la cunoștință că nu și-a executat ori își execută în mod necorespunzător oricare dintre obligațiile ce-i revin

· Cesioneaza drepturile si obligatiile sale fara acordul celeilalte parti.
6.3 Comodantul poate solicita restituirea bunului si inainte de implinirea termenului pentru care s-a incheiat contractul, in baza unei notificari prealabile, transmisa comodatarului cu 60 zile inainte de implinirea termenului la care rezilierea urmeaza sa-si produca efectele;
6.4 Comodantului isi rezerva dreptul de a denunta unilateral contractul de comodat, in cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat indeplinirea contractului respectiv ar fi contrara interesului public, prin notificare scrisa, fara punere in intarziere si fara interventia unei instante de judecata.

VII. CAZUL FORTUIT SI FORTA MAJORA
7.1 Cazurile de forta majora sunt cele definite prin lege de natura incendiilor, inundatiilor, cutremurelor precum si a oricaror altor cazuri pe care reglementarile legale le prevad in mod expres.

7.2 Nici una dintre partile contractante nu raspunde de neexecutarea in termen sau/si de executarea in mod necorespunzator total sau/si partial a oricarei obligatii care ii revine, in baza prezentului contract, daca neexecutarea sau executarea necorespunzatoare a obligatiei respective a fost cauzata de forta majora, asa cum este definita de lege.
7.3 Partea care invoca forta majora este obligata sa notifice in scris celeilalte parti in termen de 10 zile de la data producerii evenimentului si sa ia toate masurile posibile in vederea limitarii lui;

7.4 Daca in termen de 10 zile de la producerea evenimentului respectiv nu inceteaza, partile au dreptul sa-si notifice incetarea de plin drept a prezentului contract, fara ca vreuna dintre ele sa pretinda daune-interese.

VIII. MODIFICAREA CONTRACTULUI
8.1 Prevederile prezentului contract pot fi modificate, dupa o prealabila notificare scrisa, cu acordul ambelor parti, prin act aditional.
8.2 Prezentul contract va fi adaptat corespunzato reglementarilor legale ulterioare incheierii acestuia, care ii sunt aplicabile.

IX.  NOTIFICARILE INTRE PARTI
9.1 In acceptiunea partilor contractante, orice notificare adresata de una dintre acestea celeilalte este valabil indeplinita daca va fi transmisa la adresa/sediul prevazut in partea intrductiva a prezentului contract.

9.2 In cazul in care notificarea se face pe cale postala, ea va fi transmisa la adresa/sediul prevazut in partea introductiva a prezentului contract.

9.3 Daca notificarea se trimite de pe telefax, ea se considera primita in prima zi lucratoare dupa cea in care a fost expediata.

9.4 Notificarile verbale nu se iau in considerare de nici una dintre parti daca nu sunt confirmate prin intermediul uneia dintre modalitatile prevazute la aliniatele precedente.

X. LITIGII:

10.1 Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă.

10.2 În cazul în care nu este posibilă rezolvarea litigiilor apărute pe cale amiabilă în perioada derulării contractului, părțile se pot adresa instanțelor de judecată competente.
XI.  DISPOZITII FINALE:

11.1 Sanctiuni

Constituie contraventii, daca nu sunt savarsite in astfel de conditii incat sa fie considerate potrivit legii penale, infractiuni, incalcarea prevederilor art. 3.2 din prezentul contract, care se sanctioneaza conform prevederilor art. 352 din OUG nr. 57/2019.

11.2 Prezentul contract de comodat intra in vigoare de la data semnarii lui de catre partile contractante.

11.3 Predarea primirea spatiilor enumerate in prezentul contract se va face pe baza de proces-verbal de predare primire efectuat dupa incheierea Contractului de folosinta gratuit (comodat).
11.4 Prezentul contract de comodat a fost încheiat astăzi ................... în 2 (doua) exemplare, egal valabile si opozabile fata de terti, stampilate si semnate, in original , câte 1 (un) exemplar pentru fiecare parte.

